Ólafur Ragnar Grímsson forseti Íslands er að jafnaði með 2.127 þúsund krónur í mánaðarlaun , og Sigmundur Davíð Gunnlaugsson forsætisráðherra fær greiddar 1,6 milljónir króna í mánaðarlaun að meðaltali . Þetta kemur fram í fréttatilkynningu vegna tekjublaðs Frjálsrar verslunar , sem unnið er upp úr álagningatölum ríkisskattstjóra . Samkvæmt úttekt blaðsins er Bjarni Benediktsson fjármála - og efnahagsráðherra með 1.175 þúsund krónur í mánaðarlaun að jafnaði , og Gunnar Nelson bardagakappi er tekjuhæsti íþróttamaður landsins með tæpar 1,8 milljónir króna á mánuði á síðasta ári . Þess ber að geta að íslenskir atvinnumenn í knattspyrnu og handbolta erlendis eru ekki skattlagðir á Íslandi . Launaskrið meðal efstu forstjóra að stöðvast ? Tvö hundruð efstu forstjórarnir í almennum fyrirtækjum á Íslandi eru með 2,6 milljónir króna í mánaðarlaun að meðaltal . Laun næstráðenda , sem hækkuðu mikið í launum á síðasta ári og fóru úr 1,6 milljónum króna á mánuði í 2,2 milljónir , haldast hins vegar óbreytt . Þetta kemur fram í fréttatilkynningu vegna tekjublaðs Frjálsrar verslunar . Þar kemur fram að í flokki forstjóra í almennum fyrirtækjum hafi verið 75 konur í 450 manna úrtaki blaðsins . Launatekjur kvennanna voru að jafnaði 1.445 þúsund krónur á mánuði á meðan meðaltal úrtaksins var 1.794 þúsund krónur á mánuði . Auglýsing Starfsmenn fjármálafyrirtækja hækka mest í launum Samkvæmt samantekt Frjálsrar verslunar virðast sjómenn hafa lækkað í launatekjum á milli ára , en 200 tekjuhæstu sjómennirnir hafa lækkað í launum um 400 þúsund krónur á mánuði á milli ára . Þá hyggst blaðið birta í fyrsta sinn sérstakan 60 manna lista yfir hjúkrunarfræðinga , sem eru margir hverjir í stjórnunarstöðum , með meðallaunatekjur upp á 791 þúsund krónur á mánuði . Starfsmenn fjármálafyrirtækja eru hástökkvarar ársins , og virðast hafa hækkað mest í launatekjum . Tvö hundruð efstu í þeim geira fara úr 1,9 milljónum króna upp í 2,1 milljón að jafnaði á mánuði . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .